Першы падыход увасабляе “Белорусский партизан”. Апошнім часам там сталі трохі вычышчаць самыя смярдзючыя рэплікі, але ўсё адно такога дабра багата. Ваш пакорлівы слуга загадзя ведае: варта з’явіцца на “Партызане” ягонаму прозвішчу, як тролі на службе чарговы раз зазначаць, што гэты паляк (прозвішча на “-скі” як чырвоная ануча!) прадае сінявокую рэспубліку падступным заходнім монстрам. І гэта яшчэ лагодная характарыстыка.